ЎЗБЕКИСТОН РЕСПУБЛИКАСИ ВАЗИРЛАР МАҲКАМАСИНИНГ

ҚАРОРИ

**ХЎЖАЛИК ЮРИТУВЧИ СУБЪЕКТЛАР ТОМОНИДАН ХОРИЖИЙ ВАЛЮТАДАГИ ТУШУМНИ МАЖБУРИЙ СОТИШ ТАРТИБИГА ЎЗГАРТИРИШ ВА ҚЎШИМЧАЛАР КИРИТИШ ТЎҒРИСИДА**

*(Ўзбекистон Республикаси қонун ҳужжатлари тўплами, 2017 й., 5-сон, 64-модда)*

*http://lex.uz/image/favicon.gif Комментарий LexUz*

*Мазкур қарор Ўзбекистон Республикаси Вазирлар Маҳкамасининг 2018 йил 8 январдаги 16-сонли «Ўзбекистон Республикаси Ҳукуматининг айрим қарорларига ўзгартиришлар киритиш, шунингдек баъзиларини ўз кучини йўқотган деб ҳисоблаш тўғрисида (Ўзбекистон Республикаси Президентининг «Валюта сиёсатини либераллаштириш бўйича биринчи навбатдаги чора-тадбирлар тўғрисида» 2017 йил 2 сентябрдаги ПФ-5177-сон Фармони ҳамда Ўзбекистон Республикаси Президентининг «Республика банк тизимини янада ривожлантириш ва барқарорлигини ошириш чора-тадбирлари тўғрисида» 2017 йил 12 сентябрдаги ПҚ-3270-сон қарори)»ги [қарорига](http://lex.uz/pages/getpage.aspx?actForm=1&lact_id=3499845&ONDATE=12.01.2018%2000" \l "3502085)асосан ўз кучини йўқотган.*

Экспортга маҳсулот етказиб бериш ҳажмлари ва турларини кенгайтириш, юқори қўшилган қийматли, экспортга мўлжалланган рақобатбардош маҳсулотлар ишлаб чиқарувчи корхоналарни рағбатлантириш, шунингдек тадбиркорлик фаолиятини янада ривожлантириш мақсадида Вазирлар Маҳкамаси қарор қилади:

1. Вазирлар Маҳкамасининг 2000 йил 29 июндаги 245-сон [қарори](http://lex.uz/pages/getpage.aspx?lact_id=319299)(Ўзбекистон Республикаси ҚТ, 2000 й., 6-сон, 33-модда) билан тасдиқланган Хўжалик юритувчи субъектлар томонидан хорижий валютадаги тушумни мажбурий сотиш тартибига[иловага](http://lex.uz/pages/getpage.aspx?lact_id=3104873" \l "3104892)мувофиқ ўзгартиришлар ва қўшимча киритилсин.

2. Вазирликлар ва идоралар ўзлари қабул қилган норматив-ҳуқуқий ҳужжатларни бир ой муддатда ушбу қарорга мувофиқлаштирсинлар.

3. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари Р.С.Азимов зиммасига юклансин.

**Ўзбекистон Республикасининг Бош вазири А. АРИПОВ**

Тошкент ш.,

2017 йил 1 февраль,

44-сон

Вазирлар Маҳкамасининг 2017 йил 1 февралдаги 44-сон [қарорига](http://lex.uz/pages/getpage.aspx?lact_id=3104873)  
ИЛОВА

**Хўжалик юритувчи субъектлар томонидан хорижий валютадаги тушумни мажбурий сотиш тартибига киритилаётган ўзгартиришлар ва қўшимча**

1. 10-банднинг [биринчи хатбоши](http://lex.uz/pages/getpage.aspx?actForm=1&lact_id=319299&ONDATE=29.06.2000%2000" \l "709701)қуйидаги таҳрирда баён қилинсин:

«Товарлар ва хизматларни экспортга сотишдан олинган хорижий валютадаги тушумнинг 25 фоизи ваколатли банкларга мажбурий сотилиши керак, экспорт қилишдан тушган хорижий валютадаги тушумнинг 50 фоизи мажбурий сотилиши керак бўлган 4-иловага мувофиқ рўйхат бўйича товарлар ва хизматларнинг алоҳида турлари бундан мустасно.».

2. 15-банднинг [биринчи хатбошидаги](http://lex.uz/pages/getpage.aspx?actForm=1&lact_id=319299&ONDATE=15.12.2014%2000" \l "2523691)«4-иловага мувофиқ шакл бўйича тақдим этадилар (хорижий валютанинг ҳар бир тури бўйича алоҳида варақларда, 100 ва 50 фоиз мажбурий сотиш бўйича алоҳида)» сўзлари «5-иловага мувофиқ шакл бўйича тақдим этадилар (хорижий валютанинг ҳар бир тури бўйича алоҳида варақларда, мажбурий сотишнинг ҳар бир ставкаси бўйича алоҳида)» сўзлари билан алмаштирилсин.

3. [16-бандда](http://lex.uz/pages/getpage.aspx?actForm=1&lact_id=319299&ONDATE=15.12.2014%2000" \l "2523706):

[биринчи хатбошидаги](http://lex.uz/pages/getpage.aspx?actForm=1&lact_id=319299&ONDATE=15.12.2014%2000" \l "2523708)«хорижий валюта мажбурий сотилиши тўғрисидаги маълумотларни 5-иловага мувофиқ шакл бўйича» сўзлари «хорижий валютадаги тушумнинг мажбурий сотилиши тўғрисидаги маълумотларни 6-иловага мувофиқ шакл бўйича» сўзлари билан алмаштирилсин;

[иккинчи хатбошидаги](http://lex.uz/pages/getpage.aspx?actForm=1&lact_id=319299&ONDATE=15.12.2014%2000" \l "2523709)«5-иловага» сўзлари «6-иловага» сўзлари билан алмаштирилсин.

4. [1-илованинг](http://lex.uz/pages/getpage.aspx?actForm=1&lact_id=319299&ONDATE=21.11.2016%2000" \l "3067533)матни қуйидаги таҳрирда баён қилинсин:

**«Микрофирмалар ва кичик корхоналар томонидан экспорт қилишдан тушган хорижий валютани сотиш мажбурий бўлган товарлар  
РЎЙХАТИ**

|  |  |  |
| --- | --- | --- |
| **Т/р** | **Товарнинг номи** | **ТИФ ТН коди** |
| 1. | Қишлоқ хўжалиги маҳсулотлари ва ёввойи ўсимликлар | 0701 — 0709, 0714, 0801 — 0802, 0803 10 100 0, 0803 90 100 0, 0804 10 000 1, 0804 20 100 0,  0804 30 000 1, 0804 40 000 0 — 0804 50 000 1, 0805, 0806 10, 0807 — 0810, 12 |
| 2. | Табиий газ\* | 2711 21 |
| 3. | Мис ва мисдан тайёрланган буюмлар | 74, 8544 |

\* Шу жумладан транзит.».

5. Қуйидаги мазмундаги 4-илова қўшилсин:

«4-ИЛОВА

**Экспорт қилишдан тушган хорижий валютадаги тушумнинг 50 фоизи мажбурий сотиладиган товарлар ва хизматларнинг алоҳида турлари  
РЎЙХАТИ**

|  |  |  |
| --- | --- | --- |
| **Т/р** | **Товарлар ва хизматлар номи** | **ТИФ ТН коди** |
| 1. | Буғдой | 1001 |
| 2. | Барча турлардаги олтингугурт | 2503 00, 2802 00 000 0 |
| 3. | Табиий газ ва нефть-газ тармоғининг бошқа маҳсулотлари\* | 2701-2715 |
| 4. | Водород, инерт газлар ва бошқа металл бўлмаган газлар | 2804 |
| 5. | Рух ва ундан тайёрланган буюмлар | 2817 00 000,79 |
| 6. | Гидразин ва гидроксиламин ҳамда уларнинг ноорганик тузлари, бошқа ноорганик асослар, оксидлар, гидроксидлар ва бошқа металлар пероксидлари | 2825 |
| 7. | Уран | 2844 |
| 8. | Полиэтилен | 3901 |
| 9. | Полипропилен | 3902 |
| 10. | Қора металллар | 72 |
| 11. | Мис ва ундан тайёрланган буюмлар | 74, 8544 |
| 12. | Бошқа қимматли бўлмаган металлар, металлокерамика, улардан тайёрланган буюмлар | 81 |
| 13. | Авиатранспорт хизматлари |  |
| 14. | Темир йўл транспорти хизматлари |  |
| 15. | Телекоммуникация хизматлари (почта алоқаси хизматлари бундан мустасно) |  |
| 16. | Банк хизматлари |  |

\* Шу жумладан транзит.».

6. [4](http://lex.uz/pages/getpage.aspx?actForm=1&lact_id=319299&ONDATE=29.06.2000%2000" \l "710327) ва [5-иловалар](http://lex.uz/pages/getpage.aspx?actForm=1&lact_id=319299&ONDATE=29.06.2000%2000#710327)тегишли равишда 5 ва 6-иловалар деб ҳисоблансин.

7. [5-илованинг](http://lex.uz/pages/getpage.aspx?actForm=1&lact_id=319299&ONDATE=29.06.2000%2000" \l "710327)4-позициясидан «(100%, 50%)» сўзлари чиқариб ташлансин.

8. 6-илованинг [номидан](http://lex.uz/pages/getpage.aspx?actForm=1&lact_id=319299&ONDATE=29.06.2000%2000" \l "710339)«50 фоиз» сўзлари чиқариб ташлансин.